钦定古今图书集成/明伦汇编/闺媛典/第313卷 > 皇清四十六 > 朱谅妻萧氏〈许氏陈氏韩氏女附〉
## 钦定古今图书集成/明伦汇编/闺媛典/第313卷 > 皇清四十六 > 朱谅妻萧氏〈许氏陈氏韩氏女附〉

按《常熟县志》：“萧氏，朱谅妻。谅亡，萧抚子嘉征早夭。嘉征妻许氏，年二十三，抚子廷瑞又夭。廷瑞妻陈氏年二十八，抚子昌龄亦夭。昌龄聘韩氏女，年十四，养于朱。未婚，昌龄死，韩女携昌龄双履归，日夕对之泣。不半载亦死。许年七十，陈年六十五矣。四世坚贞，竟至无后。康熙七年，督粮道卢綋表其闾。”